 Na JOHN KIMWERE KIBRA Girls Soccer maarufu ingali kileleni mwa jedwali la mechi za Kundi A Ligi ya Taifa Daraja la Kwanza muhula baada ya kuzaba Uweza Ladies kwa goli 1-0 ugani NCC Ngong Road, Nairobi. Nayo Mukuru Talent Academy ilizoa alama tatu kiulaini ushindi wa mezani baada ya Mombasa Olympic Ladies kuingia mitini. Nao vigoli wa Limuru Starlets chini ya kocha, James Kairu walizoa pointi moja walipotoka nguvu sawa mabao 2-2 na Falling Waters Barcelona ugani Nyahururu Stadium. Ushindi wa Kibra ni dhihirisho kuwa wamepania kutwaa ubingwa huo na kujikatia tiketi ya kupandishwa ngazi kurejea kushiriki Ligi Kuu (KWPL). ”Tunafuraha tele kwa kuendeleza mtindo wa kugawa gozi mbele ya wapinzani wetu,” kocha wa Kibra, Davis Ikochela alisema na kutoa wito kwa wachezaji wake kuwa kamwe wasidharau wapinzani wao. Falling Water inayoshiriki mechi hizo kwa mara ya kwanza ilipata mabao kupitia juhudi zake Nyabonyi Marcelo na Jane Njeri huku Edna Kwamboka akitingia Limuru mabao yote mawili. ”Tuliteleza na kudondosha alama mbili lakini bora pointi moja kuliko kupoteza zote,” kocha Kairu wa Limuru alisema. Kibra imetua kileleni kwa kufikisha alama 13 baada ya kushiriki mechi nne. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  